Facebook’da ishlaydigan o‘zbekistonlik, samolyotda tug‘ilgan chaqaloq, qoraqalpoqcha “Vecherniy Urgant” va kunning boshqa qiziqarli xabarlari

19-sentabrning e’tiborga molik yangiliklari — “Daryo”ning kechki dayjestida.

1. Toshkent viloyatini rivojlantirish dasturi tasdiqlandi. Vazirlar Mahkamasining 9-sentabrdagi qarori bilan 2016—2018-yillarda Toshkent viloyati shaharlari va tumanlarini kompleks rivojlantirish chora-tadbirlari dasturi tasdiqlandi.
2. Hojilarning birinchi guruhlari O‘zbekistonga qaytib keldi. Jizzaxlik hojilar esa ziyoratlarini davom ettirmoqda.
3. Suriyalik ayol Stokgolmga yo‘l olgan Turkiya samolyoti bortida farzandini dunyoga keltirdi. Ayol Norvegiyaga uch nafar farzandi bilan parvoz qilayotgan edi.
4. Facebook’da ishlaydigan o‘zbekistonlik Aziz Murtazoyev bilan suhbat. Qozog‘istonlik videoblogerlardan biri Facebook’da ishlaydigan qoraqalpog‘istonlik Aziz Murtazoyev bilan intervyu qilib, suhbat videosini YouTube’ga joylashtirdi va u bir zumda mashhur bo‘lib ketdi.
5. Qoraqalpog‘istonda Rossiya Birinchi kanalidagi “Vecherniy Urgant” ko‘rsatuvining muqobili paydo bo‘ldi. Mahalliy “Urgant” Rossiya Birinchi kanalining loyihasidagi singari mehmonlarni studiyaga taklif qiladi, ularga hazil savollar berib, auditoriyani kuldiradi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.